ՀԻՄՆԱՎՈՐՈՒՄ
**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2021 ԹՎԱԿԱՆԻ ԴԵԿՏԵՄԲԵՐԻ 29-Ի N 4-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ**

1. **Առկա վիճակը**

«Տեղական ինքնակառավարման մասին» N ՀՕ-507-Ն օրենքով փոփոխություններ են կատարվել «Տեղական ինքնակառավարման մասին» օրենքի (այսուհետ՝ Օրենք) 70-րդ և 71-րդ հոդվածներում։ Մասնավորապես, Օրենքի 70-րդ հոդվածում ամրագրվել է, որ Ավագանու անդամը հրաժարականի մասին իր դիմումն անձամբ ներկայացնում է Համայնքի ղեկավարին կամ համայնքի ղեկավարի պաշտոնակատարին, որն այն հրապարակում է ավագանու առաջիկա նիստում: Համայնքի ղեկավարի կամ համայնքի ղեկավարի պաշտոնակատարի բացակայության դեպքում ավագանու անդամը հրաժարականի մասին իր դիմումն անձամբ ներկայացնում է Աշխատակազմի քարտուղարին։
Համայնքի ղեկավարը կամ Համայնքի ղեկավարի պաշտոնակատարը կամ Աշխատակազմի քարտուղարը կազմում են ավագանու անդամի լիազորությունները վաղաժամկետ դադարեցնելու մասին արձանագրություն և յոթ աշխատանքային օրվա ժամկետում ուղարկում ընտրատարածքային ընտրական հանձնաժողով:
Բացի այդ, օրենքում «տարածքային ընտրական հանձնաժողովի» բառերը փոխարինվել են «ընտրատարածքային ընտրական հանձնաժողով» բառերով։

1. **Ակնկալվող արդյունքը**

Նախագծի ընդունումից ակնկալվում է Աբովյան համայնքի ավագանու 2021 թվականի դեկտեմբերի 29-ի N 4-Ա որոշման՝ Ավագանու կանոնակարգի, դրույթների համապատասխանեցումը օրենքի դրույթներին։